CELEX: 62021CA0249
Language: el
Date: 2022-04-07 00:00:00
Title: Υπόθεση C-249/21: Απόφαση του Δικαστηρίου (όγδοο τμήμα) της 7ης Απριλίου 2022 [αίτηση του Amtsgericht Bottrop (Γερμανία) για την έκδοση προδικαστικής αποφάσεως] — Fuhrmann-2-GmbH κατά B. (Προδικαστική παραπομπή – Προστασία των καταναλωτών – Οδηγία 2011/83/ΕΕ – Άρθρο 8, παράγραφος 2 – Συμβάσεις εξ αποστάσεως συναπτόμενες με ηλεκτρονικό μέσο – Υποχρεώσεις του εμπόρου προς ενημέρωση – Πάτημα ενός πλήκτρου ή ανάλογης λειτουργίας με σκοπό την υποβολή της παραγγελίας με ανάληψη υποχρεώσεως πληρωμής – Σαφής διατύπωση ανάλογη προς τη σήμανση «παραγγελία με υποχρέωση πληρωμής» – Λήψη υπόψη μόνον της σημάνσεως που φέρει το πλήκτρο ή η ανάλογη λειτουργία για την εκτίμηση του κατά πόσον μια τέτοια διατύπωση είναι πράγματι ανάλογη)

30.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/16
            
         
      Απόφαση του Δικαστηρίου (όγδοο τμήμα) της 7ης Απριλίου 2022 [αίτηση του Amtsgericht Bottrop (Γερμανία) για την έκδοση προδικαστικής αποφάσεως] — Fuhrmann-2-GmbH κατά B.
      (Υπόθεση C-249/21) (1)
      
      (Προδικαστική παραπομπή - Προστασία των καταναλωτών - Οδηγία 2011/83/ΕΕ - Άρθρο 8, παράγραφος 2 - Συμβάσεις εξ αποστάσεως συναπτόμενες με ηλεκτρονικό μέσο - Υποχρεώσεις του εμπόρου προς ενημέρωση - Πάτημα ενός πλήκτρου ή ανάλογης λειτουργίας με σκοπό την υποβολή της παραγγελίας με ανάληψη υποχρεώσεως πληρωμής - Σαφής διατύπωση ανάλογη προς τη σήμανση «παραγγελία με υποχρέωση πληρωμής» - Λήψη υπόψη μόνον της σημάνσεως που φέρει το πλήκτρο ή η ανάλογη λειτουργία για την εκτίμηση του κατά πόσον μια τέτοια διατύπωση είναι πράγματι ανάλογη)
      (2022/C 213/20)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Bottrop
      
         Διάδικοι στην υπόθεση της κύριας δίκης
      
      Fuhrmann-2-GmbH
      
         κατά
      
      B.
      
         Διατακτικό
      
      Το άρθρο 8, παράγραφος 2, δεύτερο εδάφιο, της οδηγίας 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου, έχει την έννοια ότι προκειμένου να κριθεί, στο πλαίσιο διαδικασίας παραγγελίας σχετικής με τη σύναψη συμβάσεως εξ αποστάσεως με ηλεκτρονικό μέσο, αν η σήμανση που φέρει το πλήκτρο παραγγελίας ή ανάλογη λειτουργία, όπως η φράση «ολοκλήρωση της κρατήσεως», είναι «ανάλογη» με τη σήμανση «παραγγελία με υποχρέωση πληρωμής» κατά την έννοια της διατάξεως αυτής, πρέπει να λαμβάνεται υπόψη μόνον η σήμανση του συγκεκριμένου πλήκτρου ή της συγκεκριμένης ανάλογης λειτουργίας.
      
         (1)  ΕΕ C 297 της 26.7.2021.